**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.01.2018, ora 08.00 – 12.01.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 12.01.2018, ora 07.00**

**RÂURI**

**Debitele au fost, în general, staționare**, exceptând râurile din bazinele hidrografice: Vișeu, Iza, Tur, Someș, unde au fost în scădere ușoară.

Pe râurile din bazinele hidrografice: Jiu, Olt, Vedea, Argeș, Ialomița și pe râurile din Dobrogea debitele au fost în creștere ușoară datorită precipitațiilor înregistrate.

Formaţiunile de gheaţă (gheaţă la maluri) prezente în bazinele superioare ale unor râuri mici din zonele de munte din vestul, nordul și centrul ţării s-au menținut fără modificări importante.

Debitele se situează, în general, la valori în jurul și peste mediile multianuale lunare, mai mici (30-90% din normalele lunare) pe râurile din bazinele hidrografice: Crasna, Barcău, Bega, Timiș, Bârzava, Moravița, Nera, Cerna, Jiu, Vedea, Argeș, Prut, Bârlad, bazinele mijllocii și inferioare ale Crișurilor, Mureșului, bazinul inferior al Oltului, bazinul superior și mijlociu al Ialomiţei.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi, în general, staționare**, exceptând râurile din bazinele hidrografice: Jiu, Vedea, Argeș, Ialomița, bazinul inferior al Oltului, unde vor fi în creștere ușoară datorită precipitațiilor prognozate, cedării apei din stratul de zăpadă și propagării.

Sunt posibile creșteri de niveluri și debite pe unele râuri mici din zonele de munte, datorită precipitațiilor slabe, prognozate și cedării apei din stratul de zăpadă.

Formaţiunile de gheaţă (gheaţă la maluri) prezente pe unele râuri din zonele de munte din nordul și centrul țării se vor menţine fără modificări importante.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş), în intervalul 11.01.2018 – 12.01.2018, a fost în creștere ușoară, având valoarea de 7800 m3/s**, peste media multianuală a lunii ianuarie (4950 m3/s).

În aval de Porţile de Fier, debitele au fost în creştere pe sectoarele Gruia – Calafat şi Brăila – Tulcea şi în scădere pe sectorul Bechet – Vadu Oii.

**Debitul la intrarea în ţară (secţiunea Baziaş) va fi staţionar (7800 m3/s).**

În aval de Porţile de Fier, debitele vor fi în creştere pe sectorul Gruia – Bechet, în scădere pe sectorul Corabia – Galaţi şi staţionare pe sectorul Isaccea – Tulcea.

**2.** **Situaţia meteorologică în intervalul 11.01.2018, ora 08.00 – 12.01.2018, ora 06.00**

**ÎN ŢARĂ**

Vremea a fost în general închisă și a plouat slab sau a burnițat în Oltenia, Muntenia, pe arii restrânse în Moldova și cu totul izolat în Banat, Transilvania și Dobrogea. În Carpații de Curbură, precipitațiile au fost mixte, iar în timpul nopții a nins slab în Carpații Meridionali. Vântul a suflat slab și moderat, cu unele intensificări pe crestele masivelor sud-estice, unde la rafală s-au depășit 60 km/h. Valorile termice au fost în continuare mai ridicate decât în mod obișnuit la această dată în cea mai mare parte a țării, astfel că, temperaturile maxime s-au încadrat între 3 grade la Rădăuți și 10 grade la Moldova Nouă. Ieri dimineață s-a semnalat ceață, pe spații mici, în sudul și estul țării. Stratul de zăpadă s-a menținut în zona montană, la altitudini mari, și măsura - în platformele stațiilor meteorologice - până la 110 cm în Masivul Făgăraș, la peste 2000 m. La ora 06.00, temperatura aerului avea valori cuprinse între -2 grade la Dej, Huedin și Holod și 7 grade la Constanța și Mangalia.

***Observație:*** *începând de ieri de la ora 06 au fost în vigoare 2 atenționări cod galben privind fenomene meteorologice periculoase imediate, emise de CNPM București pentru Muntenia și SRPV Craiova*.

**LA BUCUREŞTI**

Vremea s-a menținut închisă și, temporar, a plouat slab sau a burnițat. Vântul a suflat slab până la moderat. Temperatura maximă, mai ridicată decât în ziua precedentă, a fost de 7 grade la Afumați și Băneasa și 8 grade la Filaret, iar la ora 06.00 se înregistrau 4 grade la Afumați și Băneasa și 5 grade la Filaret.

**3. Prognoza meteorologică în intervalul 12.01.2018, ora 08.00 – 13.01.2018, ora 08.00**

**ÎN ŢARĂ**

Vremea va intra într-un proces de răcire, cu precădere în regiunile extracarpatice, unde valorile termice vor deveni apropiate de cele normale la această dată. Astfel, temperaturile maxime se vor încadra între 0 grade în Moldova și 9 grade în Banat și Crișana, iar cele minime se vor situa între -8 grade în estul Transilvaniei și 3 grade în Banat. Cerul va fi mai mult noros și temporar vor cădea precipitații slabe. În sudul țării acestea vor fi pe arii extinse, predominant sub formă de ploaie, în cursul zilei, iar noaptea și sub formă de lapoviță și ninsoare. La munte și local în Moldova vor predomina ninsorile, în Transilvania vor fi precipitații mixte, iar în regiunile vestice vor fi ploi și lapovițe, îndeosebi noaptea. Vor fi condiții de polei. Vântul se va intensifica, treptat, în sudul și sud-estul teritoriului, și va sufla în general moderat în celelalte zone.

**LA BUCUREŞTI**

Vremea se va răci, astfel încât valorile termice se vor apropia de cele normale pentru această dată. Cerul va fi noros, temporar va ploua, iar în cursul nopții vor fi posibile precipitații slabe sub formă de lapoviță și ninsoare. Vântul va prezenta intensificări temporare. Temperatura maximă va fi de 4...5 grade, iar cea minimă se va situa în jurul a 0 grade.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 11 ianuarie 2018 ora 20 – 12 ianuarie 2018 ora 20.00**

**Starea stratului de zăpadă în data de 11.01.2018, ora 14.00:**

În ultimele 24 de ore vremea a fost caldă pentru această dată. Cerul a fost temporar noros. Vântul a suflat slab şi moderat, cu intensificări pe creste, unde rafalele au atins 60-70 km/h. Trecător s-a semnalat ceaţă. Stratul de zăpadă s-a menţinut relativ constant. La ora 14, acesta măsura: 110 cm la Bâlea-Lac, 100 cm la Vârful Omu, 16 cm la Sinaia, 8 cm la Fundata şi 7 cm la Predeal.

**Evoluţia vremii în intervalul 11.01.2018 ora 20 – 12.01.2018 ora 20.00:**

Cerul va fi mai mult noros şi se vor semnala ninsori în întreaga zonă montană, în general slabe; se vor depunde până la 10 cm de zăpadă. Vântul va sufla moderat, cu intensificări cu rafale ce vor depăşi 90 km/h în zonele înalte. Local se va semnala ceaţă.

**Peste 1800 m:** temperaturi minime: -10 la -6 gr.C; temperaturi maxime: -7 la -4 gr.C;

**Sub 1800 m:** temperaturi minime: -6 la -2 gr.C; temperaturi maxime: -4 la 0 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC ÎNSEMNAT (3)**

La suprafaţă se întâlnesc cruste de gheaţă, sub care există structuri de placă, de 30-40 cm grosime, apoi spre sol zăpada este compactă şi cu rezistenţă mai crescută. Peste crustele de gheaţă se va depune zăpada proaspătă, de până la 10 cm. Declanşările de avalanşe sunt posibile în condiţii de supraîncărcări ale stratului cu turişti sau schiori, care pot determina dislocarea stratului mai instabil din partea superioară, generând avalanşe de dimensiuni medii pe pantele mai înclinate, angrenând izolat şi straturile mai vechi de zăpadă.

**La altitudini mai mici de 1800 m: RISC MODERAT (2)**

Stratul de zăpadă are dimensiuni reduse şi este umezit. La suprafaţă sunt formate cruste de gheaţă prin îngheţ în cursul nopţilor. În zonele adăpostite şi pe firul văilor există acumulări însemnate de zăpadă. Între 1600 şi 1800 m, în condiţii de supraîncărcări mari, se pot declanşa avalanşe de dimensiuni mici şi izolat sunt condiţii de curgeri superficiale.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 10.01.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

**G.N.M. C.J. Prahova** informează despre producerea unui incendiu, la data de 10.01.2018, la ora 14.05, în incinta punctului de lucru ce aparţine SC Royal Mask SRL (cu profil de activitate: fabricare produse manufacturiere), din comuna Păuleşti, sat Găgeni, judeţul Prahova. Incendiul s-a produs într-o încăpere de circa 30 mp şi a fost stins la ora 14.50. Cauza probabilă a incendiului, stabilită de ISU, a fost o scânteie de la motorul unui ventilator.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.01.2018-11.01.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**